**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL UAB „REGSEDA“ ATLEIDIMO NUO ŽEMĖS NUOMOS MOKESČIO MOKĖJIMO“ PROJEKTO**

**1. Sprendimo projekto esmė, tikslai ir uždaviniai.**

Savivaldybės tarybos sprendimo projektu siūloma suteikti valstybinės žemės nuomos mokesčio (toliau – VŽNM) už 2015 metus lengvatą juridiniam asmeniui – UAB ,,Regseda“ (kodas 140109752) už valstybinės žemės sklypų nuomą, esančių adresu Šviesos g. 3 ir Šviesos g. 15, Klaipėdoje. Įmonė turi neįgaliųjų socialinės įmonės statusą ir jos veikla orientuota į neįgaliųjų įdarbinimą ir užimtumą.

Teikiamo sprendimo projekto tikslas ir uždaviniai – vadovaujantis Klaipėdos miesto savivaldybės tarybos 2015-05-28 sprendimu Nr. T2-108 patvirtinto VŽNM lengvatų teikimo tvarkos aprašo reikalavimais, priimti sprendimą dėl VŽNM lengvatos suteikimo asmenims, vykdantiems veiklą ir turintiems neįgaliųjų socialinės įmonės statusą ir užtikrinantiems darbo vietas, pritaikytas negalią turintiems asmenims.

**2. Projekto rengimo priežastys ir kuo remiantis parengtas sprendimo projektas.**

Projekto rengimo priežastis – juridinio asmens pateiktas prašymas suteikti VŽNM lengvatą.

Sprendimo projektas parengtas vadovaujantis Klaipėdos miesto savivaldybės tarybos 2015 m. gegužės 28 d. sprendimu Nr. T2–108 ,,Dėl valstybinės žemės nuomos mokesčio lengvatų teikimo tvarkos aprašo patvirtinimo“ patvirtinto VŽNM lengvatų teikimo tvarkos aprašo nuostatomis.

Išnagrinėjus mokesčio mokėtojo – UAB „Regseda“ - pateiktą prašymą ir dokumentus, gavus Tarptautinių ryšių, verslo plėtros ir turizmo skyriaus, Apskaitos skyriaus išvadas dėl mokesčio mokėtojo tvarkos apraše numatytų reikalavimų VŽNM lengvatai gauti atitikimo, nustatyta, kad juridinis asmuo atitinka Klaipėdos miesto savivaldybės tarybos sprendimu patvirtinto VŽNM lengvatų teikimo tvarkos aprašo keliamus reikalavimus ir pateikė visus reikalingus dokumentus.

**3. Kokių rezultatų laukiama.**

Šiuo sprendimu siekiama paremti asmenį, turintį socialinės įmonės statusą ir įdarbinantį asmenis, turinčius regos negalią bei dėl įvairių priežasčių praradusius profesinį ar bendrą darbingumą ir turinčius sunkumų, įsiliejant į atvirą darbo rinką, suteikiant VŽNM lengvatą.

**4. Sprendimo projekto rengimo metu gauti specialistų vertinimai.**

Investicijų ir ekonomikos departamento Tarptautinių ryšių, verslo plėtros ir turizmo skyrius pateikė informaciją, kad UAB „Regseda“ atitinka nereikšmingos pagalbos gavėjui keliamus reikalavimus, kaip numatyta VŽNM lengvatų teikimo tvarkos apraše.

Apskaitos skyriaus duomenimis juridinis asmuo pradelstų mokėtinų sumų į Klaipėdos miesto savivaldybės biudžeto sąskaitą neturi.

Neigiamų specialistų išvadų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

UAB „Regseda“ už socialinėms neįgaliųjų reikmėms orientuotoje veikoje nuomojamus valstybinės žemės sklypus, kurių bendras plotas 2,7815 ha, apskaičiuota žemės nuomos mokesčio suma už 2015 metus sudaro 8485,28 Eur. Vadovaujantis tvarkos aprašo 10 punktu, lengvatos dydis – 100 proc., t.y. 8485,28 Eur**.**

**6. Lėšų poreikis sprendimo įgyvendinimui.**

Pagal šį tarybos sprendimą dėl suteikto VŽNM lengvatos už 2015 metus Klaipėdos miesto savivaldybė į biudžetą negaus 8485,28 Eur pajamų.

**7. Galimos teigiamos ar neigiamos sprendimo priėmimo pasekmės.**

Teigiamos sprendimo priėmimo pasekmės – remiami asmenys, turintys neįgaliųjų socialinės įmonės statusą ir vykdantys veiklą Klaipėdos miesto savivaldybės teritorijoje.

Neigiamos pasekmės – 2015 metais savivaldybė į biudžetą negaus 8485,28 Eur pajamų.

PRIDEDAMA:

1. Tarptautinių ryšių, verslo plėtros ir turizmo skyriaus pateikta išvada, 1 lapas;
2. Apskaitos skyriaus išvada dėl mokėtinų sumų, 1 lapas;
3. Pateiktų prašymų kopijos, 3 lapai;
4. Socialinės įmonės pažymėjimas, 1 lapas;
5. Neįgaliųjų socialinės įmonės pažymėjimas, 1 lapas;
6. Pažyma apie darbuotojų skaičių 2015 m. rugsėjo mėnesį, 1 lapas;
7. Dėl nereikšmingos valstybinės pagalbos, 1 lapas;
8. UAB ,,Regseda“ įstatai, 7 lapai;
9. Nekilnojamojo turto Registro centro duomenų banko išrašas, 3 lapai.

Mokesčių skyriaus vedėja Kristina Petraitienė